stanford-oval/wikipedia huggingface dataset:
בויאקה צ'יקו
היסטוריה > נדנדה של עליות וירידות

בשנים 2014–2016 הקבוצה השיגה תוצאות לא טובות בליגה, ולבסוף ירדה לליגה השנייה. לאחר מספר פעמים שבהן ניצלה מירידה, כולל במשחקי הפלייאוף, גדלה הליגה הראשונה מ-18 ל-20 קבוצות ושתי קבוצות ירדו אוטומטית. בשנת 2015 ניצחה צ'יקו רק שלושה משחקים ובשנת 2016 נכנסה לרצף של 16 משחקים ללא ניצחון. בסופו של דבר, ב-5 בנובמבר 2016 הפסידה 2–3 לאינדפנדיינטה מדיין וירדה לליגה השנייה ביחד עם פורטלסה.
צ'יקו חזרה לליגה הבכירה כעבור שנה, כאשר היא גוברת בגמר על איטגווי לאונס. בטורניר האפרטורה הגיעה לגמר וניצחה ריאל סנטנדר 2-3 בבית במשחק הראשון ובגומלין הסתיים בתיקו 1-1. למרות טורניר קלאוסורה לא טוב שבו כלל לא העפילה לפלייאוף, פגשה בגמר השנתי את איטגווי לאונס. 0-0 במשחק הראשון בבית ו-1-1 במשחק השני בחוץ שלחו את המשחק לדו-קרב פנדלים שבו ניצחה צ'יקו 3–5.
אבל גם בבליגה הראשונה לא הצליחה לתקוע יתד וחוותה טורניר גרוע במיוחד ב-2018. 9 ניצחונות בלבד ב-38 משחקים גרמו לקבוצת ה"שחמט" לרדת לליגה השנייה בפעם השנייה בתוך שלוש שנים לאחר תיקו ביתי 1-1 מול דפורטיבו פאסטו.
בעונת 2019 שוב השיגה הקבוצה תוצאות טובות בליגה השנייה, שגרמו לה להשיג את המטרה ולחזור לליגה הבכירה. בטורניר האפרטורה לא הצליחו להעפיל לגמר וסיימו שניים בבית חצי הגמר אחרי דפורטיבו פריירה. בטורניר הקלאוסורה הצליחה צ'יקו להגיע לגמר, אבל נעצרה שוב על ידי פריירה שניצחה 2–3 בסיכום. למרות זאת, צ'יקו דורגה במקום גבוה בטבלה המשוקללת, מה שאיפשר לה לקבל הזדמנות שנייה במשחק המבחן מול קורטולואה. לאחר תיקו 0-0 בחוץ, ניצחה צ'יקו 0–1 בבית בגומלין ורשמה העפלה שלישית לליגה הבכירה.
אצטדיון

האצטדיון ממוקם בצפונה של העיר טונחה ומכיל כ-20,000 מקומות. הוא שימש כאצטדיונה של הקבוצה כשזו זכתה באליפות ההיסטורית שלה ב-2008 ואחר כך במשחקי הקופה ליברטדורס 2009. הכיל 8,500 מקומות תחילה אך עבר שיפוץ שהגדיל את תכולתו ל-17,000 ומאוחר יותר הרחבה עד לכדי 20,000. הקבוצה השנייה של מחוז בויאקה, בויאקה פטריוטס, משחקת אף היא את משחקיה באצטדיון.
הסמל

הסמל של הקבוצה נוצר כשזו עוד שיחקה בבוגוטה והוקדש לפארק-מוזיאון צ'יקו, שנמצא בשכונת צ'יקו שבעיר. בחלק הפנימי של הסמל ממוקם שער הכניסה למוזיאון שנראה כמו טירה ובחלק התחתון ישנו כדורגל. החלק החיצוני מורכב ממשבצות המזכירות לוח שחמט (כינוייה של הקבוצה El equipo ajedrez) בצבעים כתום-כחול ושם הקבוצה מתנוסס למעלה.
תארים והישגים

קטגוריה פרימרה A
קופה קולומביה
קטגוריה פרימרה B
הערות שוליים

↑  portafolio.co, 6.7.08 Boyacá Chicó, campeón del torneo apertura del fútbol colombiano
↑  futbolred.com, 28.10.11 ¡Millonarios se coronó campeón de la Copa Postobón!
↑  ElPais.co 27.10.18, ¡Ya descendieron! Chicó y Leones perdieron la categoría y jugarán el torneo de la B
אצטדיון לה אינדפנדנסיה

מוזיאון צ'יקו
בלטת עצם בעקב

| --- | --- |

בלטת עצם תחתונה בעקב
 תחום:  ראומטולוגיה 
 קישורים ומאגרי מידע
 MeSH:  D036982
 סיווגים
 ICD-11:  FB54.3 
 
בלטת עצם בעקב המוכרת בשמה העממי דורבן היא ממצא רנטגני. בלטת העצם היא צמיחה של עצם על עצם העקב המופיעה בדרך כלל בחלק התחתון של עצם העקב, באזור האחז של המחתלת הכפית או בחלק האחורי של עצם העקב באזור האחז של גיד אכילס.
זיז עצם קטן (המזכיר צורת קוץ ומכאן נולד שם הדורבן) מופיע באזור בו מתחברת הרצועה ונוצר ממשכית הרצועה בנקודת האחיזה של הרצועה בעצם (אחז).
בלטת עצם בעקב מקושרת פעמים רבות למחלת החיתולית הכפית והיא מופיעה במחצית מהחולים במחלת החיתולית הכפית, אך היא מופיעה גם ב 15–25 אחוזים מכלל האוכלוסייה, בלי קשר לנוכחות של מחלת החיתולית הכפית.
כאבים בעקבות הדורבן

נוכחותה של הבליטה (זיז העצם) כממצא רנטגני איננה מחייבת את הופעתם של כאבים. כלומר, ייתכן מצב בו קיים זיז בכף הרגל ואינו מלווה בתחושת כאב.
פעמים רבות מופיעים כאבים הקשורים להופעתה של דלקת ברצועה (Plantar Fasciitis), מצב אשר גורר בלבול רב ונטייה לייחס את הכאבים לנוכחותו של הזיז.
הגורמים למצב של דורבן ברגל/Plantar Fasciitis

מתיחת יתר ברקמת הגידים של Planta Fascia גורמת לקרעים קטנים שמובילים לדלקת.
התופעה נפוצה יותר אצל אנשים שיש להם:
קריסה פנימית של כף רגל (Excessive pronation)
קשת גבוהה/שטוחה (פלטפוס)
ספורטאים שרצים זמן ממושך על משטח קשיח
הגבלה/קיצור בגיד אכילס או בשריר התאומים
נעל שלא מתאימה למבנה כף רגל
עלייה במשקל
טיפול בדורבן בעקב

הדרכים הנפוצות לטיפול בדורבן בעקב הן אחת או יותר מהאמצעים הבאים:
מדרסים בהתאמה אישית שיקלו על כאבי הדלקת.
טיפול בגלי הלם - נחשב כתחליף לניתוח ויעיל במיוחד לבעיות כרוניות. הטיפול מעודד את ההחלמה העצמית של הגוף באמצעות יצירת קרעים מיקרוסקופיים שגורמים להזרמת דם מוגברת למקום הכואב ולבניית רקמות חדשות.
נעליים בהתאמה אישית ו/או בבניה אישית.
פיזיותרפיה – תרגילים, מתיחות, חיזוק שרירים וטייפינג.
בדיקת פילוג לחצים בכפות הרגליים
בנוסף, מחקר שפרסמו חוקרים באוניברסיטת תל אביב מגלה כי הליכה ברגליים יחפות במשך 10 דקות ביום מפחיתה את כאבי הדורבן בכף הרגל.
הערות שוליים

↑  יחזקאל טיטיון, מוטי קסטנר, אברהם בכר, משה סלעי. "דורבן" - אבחון וטיפול במחלת החיתולית הכפית , אתר רופא
↑  אביעד ברטוב, כל הדרכים להקל על כאבי דורבן, באתר מדינט פורטל בריאות רפואה ורווחה, ‏2019-11-04
↑  מערכת 'מדינט', טיפול בגלי הלם לדורבן – איך יכול לפתור לכם את הבעיה אחת ולתמיד?, באתר מדינט פורטל בריאות רפואה ורווחה, ‏2020-01-12
↑  איילת בן הרוש, כאבי דורבן: חוקרים באוני' ת"א מצאו כי הליכה ברגליים יחפות במשך 10 דקות ביום מפחיתה את הכאב | מדינט, באתר מדינט פורטל בריאות רפואה ורווחה, ‏2020-11-30
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בילי ריי סיירוס

| --- | --- |

בילי ריי סיירוס, 2019
 לידה:  25 באוגוסט 1961 (בן 63) קנטקי, ארצות הברית
 שם לידה:  ויליאם ריי סיירוס
 מוקד פעילות:  נאשוויל, טנסי
 תקופת הפעילות:  מ-1990
 מקום לימודים:  קולג' ג'ורג'טאון 
 עיסוק:  זמר, שחקן, כותב שירים, מפיק
 סוגה:  קאנטרי פופ
 שפה מועדפת:  אנגלית 
 כלי נגינה:  זמרה, גיטרה, פסנתר
 חברת תקליטים:  קארב רקורדס, וולט דיסני רקורדס, האחים וורנר רקורדס, וורד רקורדס, מונומנט רקורדס, ליריק סטריט רקורדס, מרקורי רקורדס, דיסני מיוזיק גרופ, BMG רייטס מנג'מנט 
 בת זוג:  סינדי סמית' (1986–1991) טיש פינלי (1993–2020)
 צאצאים:  טרייס סיירוס (בן חורג) מיילי סיירוס נואה סיירוס
 מספר צאצאים:  6
 פרסים והוקרה:  Favorite Country Single (1993)  פרס ג'ונו לסינגל רב-מכר (1993)  Favorite Country New Artist (1993)  פרס פטל הזהב לשחקן המשנה הגרוע ביותר (2009) 
 אתר רשמי
 פרופיל ב-IMDb
 
ויליאם "בילי" ריי סיירוס (באנגלית:  William Billy Ray Cyrus; נולד ב-25 באוגוסט 1961) הוא זמר קאנטרי, שחקן וכותב שירים אמריקאי, שהתפרסם בעיקר בזכות הסינגל הראשון שלו "Achy Breaky Heart".
ביוגרפיה

בילי ריי סיירוס נולד ב-25 באוגוסט 1961 בפלטוודס, קנטקי.
קריירה > זמר

לסיירוס, זמר עם אלבומי פלטינה רבים, היו 8 סינגלים ברשימת עשרת הטובים של בילבורד במדור "שירי קאנטרי לוהטים". האלבום המצליח ביותר שלו ("Some Gave All") זיכה אותו בתשעה אלבומי פלטינה בארצות הברית ו-20 מיליון עותקים ברחבי העולם. במהלך הקריירה שלו הוציא סיירוס 29 סינגלים ש-15 מהם דורגו ב-40 המובילים.
ב 2018 הוא הוציא שיר מפורסם עם ליל נאס אקס "Old Town Road", לו הם הוציאו גם רמיקס.
קריירה > שחקן

בשנים 2001–2004 כיכב סיירוס בחמש עונות של סדרת הדרמה הרפואית "Doc" מבית רשת PAX (כיום Ion Television) שעסקה ברופא כפרי שעבר ממונטנה לניו יורק.
בשנים 2006–2010 כיכב סיירוס בתוכנית "האנה מונטנה" בערוץ דיסני עם בתו מיילי סיירוס.
בשנת 2007 סיירוס היה המודח השביעי בעונה הרביעית של תוכנית המציאות האמריקאית, "רוקדים עם כוכבים".
בשנת 2010 כיכב בסרט "מרגל במשרה חלקית".
ב-2016 החל לככב בסיטקום "Still the King" בתפקיד וורנון בראונמיול. ביולי 2017 שב לעונה השנייה והאחרונה.
חיים אישיים

משנת 1986 ועד גירושיהם בשנת 1991, סיירוס היה נשוי לסינדי סמית'.
בשנת 1992, סיירוס הפך לאב לשני ילדים מנשים שונות: כריסטופר קודי, שנולד באפריל 1992 לקריסטין לאקי, ומיילי סיירוס, שנולדה בנובמבר 1992 ללטישיה "טיש" פינלי. סיירוס התחייב בפני לאקי לתמוך בה ובבנם; היא גידלה את כריסטופר בקרוליינה הדרומית. ב-28 בדצמבר 1993 נישא סיירוס בחשאי לפינלי, בניגוד לעצת חברת התקליטים שלו. היא הייתה בהריון עם בנם השני, ברייסון. יש להם שלושה ילדים משותפים: מיילי ריי (נולדה בתור דסטיני הופ), ברייסון צ'אנס, ונואה לינדזי סיירוס. הוא גם אימץ את שני הילדים של פינלי מנישואיה הראשונים: ברנדי וטרייס. ביוני 2021, סיירוס הפך לסבא בפעם הראשונה כשברייסון ואשתו סטלה הביאו לעולם את בנם הראשון.
ב-26 באוקטובר 2010, סיירוס הגיש בקשה לגירושים בטנסי. אבל בשנה שלאחר מכן, במרץ 2011, סיירוס הפסיק את התהליך. ב-13 ביוני 2013, טיש הגישה בקשה לגירושין לאחר 19 שנות נישואים. ביולי 2013 דווח כי בני הזוג נמצאים בטיפול והפסיקו את תהליך הגירושין. בשנת 2017, תיק הגירושין השני נדחה רשמית על ידי בית המשפט מאחר שבני הזוג לא הופיעו. באפריל 2022, טיש סיירוס הגישה בקשה לגירושין בפעם השנייה, כשבמסמכי הגירושין מצוין שהם היו פרודים במשך יותר משנתיים.
בית אפסלי

| --- | --- |

חזית בית אפסלי
 מידע כללי
 סוג:  בית מגורים שהוסב למוזיאון, אחוזה, בית עירוני, גלריה 
 שימוש:  מוזיאון
 על שם:  Henry Bathurst, 2nd Earl Bathurst 
 כתובת:  רחוב פיקדילי 149פינת הייד פארק, לונדון
 מיקום:  הסיטי של וסטמינסטר 
 מדינה:  הממלכה המאוחדת
 בעלים:  לורד אפסלי (1778-1794) משפחת ולסלי (1807-1947)
 מייסדים:  ארתור ולסלי, הדוכס השני מוולינגטון 
 מפעיל:  המורשת האנגלית 
 הקמה ובנייה
 תקופת הבנייה:  1771–1778 (כ־7 שנים)
 חומרי בנייה:  אבן באת' 
 אדריכל:  רוברט אדם, בנג'מין דין ויאט 
 סגנון אדריכלי:  אדריכלות ג'ורג'יאנית, אדריכלות נאו-קלאסית 
 קואורדינטות:  51°30′13″N 0°09′06″W﻿ / ﻿51.50348189446029°N 0.15173301106187864°W﻿ / 51.50348189446029; -0.15173301106187864
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסבית אפסלי(למפת לונדון רגילה) קנט סארי בר. בקי. הרטפורדשייר אסקסבית אפסלי(למפת הסיטי של וסטמינסטר רגילה) הפרלמנט הבריטיבית אפסלי(למפת הסיטי של וסטמינסטר מוגדלת) הפרלמנט הבריטיבית אפסלי
 
בית אפסלי (באנגלית: Apsley House) נקרא גם מוזיאון ולינגטון, הוא בית היסטורי המכיל אוסף אומנות ומוזיאון לזכרו של ארתור ולסלי, הדוכס הראשון מוולינגטון אשר שימש בעבר כביתו בין השנים 1817 עד למותו בשנת 1852.
הבית ממוקם בפינה הדרום-מזרחית של הייד פארק, לצד כיכר פינת הייד פארק היכן שדרך קונסטיטושן, רחוב פיקדילי, דרך נייטסברידג' פארקס ליין וגרוסוונור פלייס נפגשים. מול הבית ממוקמות קשת ולינגטון, אנדרטת הארטילריה, אנדרטת המלחמה האוסטרלית ואנדרטת ולינגטון, על אי תנועה רחב בקצה הצפון-מזרחי של פארק גרין ודרך קונסטיטושן.
מלבד שלל הפריטים האישים אשר מרכיבים את המוזיאון לזכרו של ולינגטון, המקום מכיל אוסף של למעלה מ-200 יצירות אומנות שאסף וקיבל הדוכס במהלך חיו בבית.
ראו גם

קשת ולינגטון
אנדרטת ולינגטון (לונדון)
בית החולים לילדים של בוסטון

| --- | --- |

 מאפייני הארגון
 סוג:  בית חולים לילדים
 אוניברסיטה:  אוניברסיטת הרווארד
 היסטוריה
 תאריך ייסוד:  1869
 שירותים
 מיטות:  395
 http://www.childrenshospital.org/
 גאוגרפיה
 מיקום:  בוסטון, מסצ'וסטס, ארצות הברית
 קואורדינטות:  42°20′14″N 71°06′22″W﻿ / ﻿42.3373°N 71.106°W﻿ / 42.3373; -71.106
  (למפת בוסטון מוגדלת) בית החולים לילדים של בוסטון(למפת בוסטון רגילה) בית החולים לילדים של בוסטון
 
בית החולים לילדים של בוסטון (באנגלית: Boston Children's Hospital) הוא בית חולים לילדים הממוקם בבוסטון שבמדינת מסצ'וסטס בארצות הברית. בית החולים נוסד ב-1869 ופועל בשיתוף פעולה עם אוניברסיטת הרווארד.
היסטוריה

בית החולים נוסד בבוסטון ב-1869 על ידי ד"ר פרנסיס הנרי בראון והכיל בתחילה 20 מיטות אשפוז. בשנת 1903 התמסד הקשר עם אוניברסיטת הרווארד ובית החולים נהיה בית חולים אוניברסיטאי. כיום מכיל בית החולים 395 מיטות אשפוז.
בית החולים נמנה עם בתי החולים לילדים הטובים בעולם. על פי U.S. News & World Report הוא מדורג בין הראשונים בארצות הברית בכל עשר המומחיות הרפואיות המדורגות על ידי המגזין. נכון ל-2016 הוא ממוקם ראשון בטיפול בסרטן, בקרדיולוגיה וניתוחי לב, גסטרואנטרולוגיה, נאונאטולוגיה, נוירוכירורגיה, נפרולוגיה, אורתופדיה ובאורולוגיה, ממוקם שני בפולמונולוגיה, סוכרת ואנדוקרינולוגיה.
הערות שוליים

↑  בית החולים לילדים של בוסטון בדירוג U.S. News & World Report
| --- | --- |
בקרת זהויות :  NLI: 987007572695005171  ISNI: 0000 0004 0378 8438  LCCN: n79148147  NKC: nlk20050173216  VIAF: 151263065   WorldCat (עם VIAF): 151263065
בית ספר מאנס למוזיקה

| --- | --- |

 קונסרבטוריון
 תקופת הפעילות:  1916–הווה (כ־108 שנים) 
 תלמידים
 :  1,450 
 מיקום
 מדינה:  ארצות הברית ארצות הברית
 קואורדינטות:  40°47′12″N 73°58′28″W﻿ / ﻿40.7866°N 73.9745°W﻿ / 40.7866; -73.9745
 www.newschool.edu/mannes/
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבית ספר מאנס למוזיקה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבית ספר מאנס למוזיקה
 
בית ספר מָאנֵס למוזיקה (באנגלית: Mannes School of Music) הוא קונסרבטוריון למוזיקה בניו יורק. בסתיו 2015 עבר הקונסרבטוריון ממיקומו הקודם באפר וסט סייד במנהטן אל הקמפוס של שאר מוסדות רשת ניו סקול בארנולד הול ברחוב ה-13.
שליחות

כפי שכתוב באתר בית הספר: "בית ספר מאנס למוזיקה מוקדש לקידום תפקידה היצירתי של המוזיקה בכל המובנים של חברה הולכת ומשתנה במהירות. מאנס מבקש לפתח אמנים, המתקדרים עם העולם הסובב אותם במוזיקה ובאמצעותה, בצורות מסורתיות, חדשות ומתהוות."
היסטוריה

הקונסרבטוריון, שנקרא במקור בית הספר למוזיקה דייוויד מאנס, נוסד בשנת 1916 על ידי דייוויד מאנס, קונצרטמייסטר של התזמורת הסימפונית של ניו יורק, ואשתו קלרה דאמרוש, אחותם של וולטר דאמרוש, מנצח התזמורת ושל פרנק דאמרוש. משפחות מאנס ודאמרוש היו אולי המשפחות החשובות ביותר בחוגי המוזיקה של אותם ימים, ודייוויד מאנס התגלה כאחד מראשוני הכנרים הסולנים ילידי אמריקה, שהגיעו למעמד משמעותי. דייוויד מאנס היה מנהל בית הספר הקהילתי למוזיקה ברחוב השלישי ומייסד בית הספר הקהילתי למוזיקה לאפרו-אמריקאים, כל אלה לפני ייסוד בית הספר מאנס. מאז 1938 נודע המוסד בשם בית ספר מאנס למוזיקה, כהכרה בהיקף הקורסים, שהרחיב את בית הספר הרבה מעבר זה של בית ספר קהילתי למוזיקה וכלל תעודת אמן לאחר שלוש שנות לימוד.
לאחר מותה של קלרה בשנת 1948, נעשה בנם לאופולד מאנס לנשיא, ותרם לבית הספר מן ההון שעשה כשותף להמצאת סרט הצילום בצבע. בשנת 1953 החל בית הספר להציע תואר ראשון למדעים ושינה את שמו למאנס קולג' למוזיקה. ב-1960 התמזג הקולג' עם בית הספר למוזיקה בצ'אטאם סקוור. ב-1984 עבר למעון מרווח יותר ברח' 85 מערב במנהטן וב-1989 הצטרף מאנס לרשת ה"ניו סקול", שחמשת בתי הספר שלה כללו את בית ספר "פארסונס" לעיצוב, קולג' יוג'ין לאנג ובית הספר לדרמה. ב-2005 שינתה הנהלת הרשת את השם ל"מאנס קולג': בית הספר החדש למוזיקה". ב-2015, שינתה האוניברסיטה את שם המוסד ל"בית ספר מאנס למוזיקה" והוא עבר לארנולד הול בווסט וילג'. עכשיו הוא חלק מן המכללה לאמנויות הבמה של רשת "ניו סקול", הכוללת גם את בית הספר לדרמה ואת בית הספר לג'אז ומוזיקה עכשווית. המכללה לאמנויות הבמה, יחד עם המכינה למאנס, כולל 1,450 סטודנטים. הסטודנטים בכל אחד משלושת בתי הספר של המכללה לאמנויות הבמה יכולים ללמוד בכל אחד משלושת בתי הספר (דרמה, ג'אז, מאנס), בלי קשר לבית הספר שהם רשומים בו, מה שמאפשר להם להרחיב את טווח הלימודים בהכוונה עצמית.
תוכניות

הקונסרבטוריון בנוי משתי מחלקות אקדמיות:
מכללה - הפלג האקדמי של בית הספר, המעניק תואר ראשון ושני ודיפלומות.
מכינה - מספקת לימודים קדם-מכללתיים לילדים ונוער.
תוכנית המוזיקה מהווה את המסד ללימודי המוזיקה האקדמיים בשתי המחלקות של מאנס, הכולל את כל טווח ההכשרה מכיתות היסוד עד לכיתות המתקדמות בתאוריית המוזיקה, כישורי שמע ואנליזה.
תאוריית המוזיקה נלמדה במאנס מאז פתיחתו, ולצורך זה שכר דייוויד מאנס דמויות ידועות-שם כמו ארנסט בלוך ורוזריו סקאלרו להורות תאוריה והלחנה. ב-1931 התקבל לעבודה האנס וייס, מתלמידיו הבולטים של היינריך שנקר. במהלך תשע השנים הבאות, קידם וייס לא רק את לימודי האנליזה השנקרית אלא גם את מיזוגה אל תוך חיי המוזיקה של בית הספר, לרבות ביצוע והלחנה. בשל קשריו עם בית הספר, התפרסם החיבור של שנקר, "חמש אנאליזות מוזיקה גרפיות" (Fünf Urlinie-Tafeln) בשנת 1932 במשותף על ידי המו"ל הקבוע שלו, הוצאת יוניברסל ובית ספר מאנס.
ב-1940 הלך וייס לעולמו באופן בלתי צפוי ופליקס זלצר החליף אותו. זלצר, גם הוא תלמיד של שנקר, המשיך את פועלו של וייס בכך שארגן מחדש את תוכנית התאוריה אל תוך טכניקות המוזיקה של המחלקה. הרעיון שביסוד פעולה זו היה ועודנו למזג כישורי מזיקה, תאוריה וביצוע, בהתבסס על תפיסת שנקר את תפקיד התאוריה במוזיקה טונאלית. הסטודנט הראשון במעלה של זלצר, קארל שכטר, המשיך וחיזק את המחלקה, כמו גם תלמידיו אחריו.
כיום תוכנית מאנס מתפתחת ומתרחבת במהירות הן בלימודי הביצוע והן בלמודי התאוריה. מאנס תיקן וחידש את תוכנית הלימודים כדי שתכלול מיזוג של שיעורי טכנולוגיה מוזיקלית, הרכבי אלתור, כישורי הוראה, עיתונאות אמנויות, הלחנת מוזיקה לסרטים, יזמות יוצרת ועוד, כל אלה כרוכים במחויבות חדשה למוזיקה עכשווית, הרבה מעבר לגישה מבוססת הטונאליות של שנקר. מאנס של היום כולל מספר גדל והולך של תוכניות בשיתוף עם הקונסרבטוריון הנלווה, "בית הספר לג'אז" של רשת ניו סקול.
אישים ידועי-שם > סגל המורים - רשימה חלקית

הלחנה - ארנסט בלוך
ניצוח - סמיון ביצ'קוב
פסנתר - אלפרד קורטו
אינטרפרטציה - ג'ורג'ה אנסקו
פסנתר - ריצ'רד גוד
מוזיקה קאמרית - קלרה מאנס
ניצוח, כינור - דייוויד מאנס
תאוריה - לאופולד מאנס
הלחנה - בוהוסלב מרטינו
פסנתר - נדיה רייזנברג
תאוריה - פליקס זלצר
תאוריה - קארל שכטר
הלחנה, אינסטרומנטציה, תאוריה - גאורג סל
פסנתר - רוזלין טורק
תאוריה, הלחנה - האנס וייס
הלחנה - סטפן וולפה
אישים ידועי-שם > בוגרים - רשימה חלקית

פסנתרן ותאורטיקאי - אדוארד אלדוול
מלחין ופסנתרן - ברט בכרך
מנצח - סמיון ביצ'קוב
מנצח ופסנתרן - מיונג-וון צ'ונג
מנצחת - ג'ואן פאלטה
פסנתרן - ריצ'רד גוד
פסנתרן - יוג'ין איסטומין
פסנתרן - מאריי פרחיה
מלחינה - שולמית רן
מלחין - ג'ורג' רוכברג
מנצח - יוליוס רודל
מוזיקולוג ותאורטיקאי - קארל שכטר
מצו-סופרן - פרדריקה פון שטאדה
הערות שוליים

↑  "ניו סקול" בונה בגריניץ' וילג' מרכז לאמנויות הבמה, ובו אודיטוריום מזוגג
↑  בית ספר מאנס למוזיקה, אתר=www.newschool.edu
↑  כפי שמצוין על כריכת ההוצאה הראשונה
↑  אתר מיוזיקסקולסנטרל, "איך בית הספר הניו-יורקי הזה משנה את עתיד החינוך המוזיקלי" 1 בדצמבר 2014
↑  מגזין חדשות האופרה, "מאנס נכנס לעידן המודרני"
| --- | --- |
בקרת זהויות :  BnF: cb14069617h (data)  GND: 415378-9  ISNI: 0000 0004 0487 9227  MusicBrainz: 2be7886b-2b34-4ea1-bced-940ff883a664  VIAF: 135104218   WorldCat (עם VIAF): 135104218
בדיקת סיסי שליה

ציור של שק השפיר והשליה, סיסי השליה מימין למטה
בדיקת סיסי שליה (CVS), היא הליך רפואי לצורך אבחון מומים בעובר במהלך ההריון, במהלכו נלקחת דגימה של סיסי השליה ובדיקתם. יתרונה המרכזי של בדיקה זו על פני בדיקת מי שפיר הוא הזמן המוקדם בה ניתן לבצעה, 10-13 שבועות בלבד אחרי המחזור האחרון של האישה.
אינדיקציות

סיבות אפשריות לביצוע הבדיקה הן:
גיל האם מעל 35.
תוצאות לא נורמליות באולטרסאונד ובדיקת שקיפות עורפית.
היסטוריה משפחתית של הפרעות כרומוזומליות או פגמים גנטיים.
אחד מההורים ידוע כנשא של פגם גנטי כלשהו.
סיכונים

במחקר מטא-אנליזה על הסיכונים בבדיקת סיסי שליה דרך הבטן נמצא כי אחוז ההפלות תוך 14 יום מן הבדיקה היה 0.7%, תוך 30 יום 1.3% ובמשך כל ההריון 2%. תוצאות אלו די דומות לסיכון להפלה לאחר בדיקת מי שפיר. לעומת זאת נמצא כי בדיקת סיסי השלייה המבוצעת דרך הנרתיק מגבירה את הסיכוי להפלה עד 3.5% יותר מאשר בבדיקת מי שפיר. כמובן שהסיכון משתנה בהתאם למיומנות וניסיון הבודק.
סיכונים נוספים הם זיהום ודליפה של מי שפיר. הדליפה יכולה לגרום למצב של חוסר במי שפיר הנקרא אוליגוהידראמניוס שעלול להוביל לריאות בלתי מפותחות.
חשוב לוודא שלאחר בדיקת סיסי שליה מתבצע מעקב של גינקולוג כדי לוודא שלא מתפתח זיהום.
מגבלות

באחוז קטן של ההריונות ייתכן מצב בו תאים בשליה שנבדקים יימצאו לא נורמלים אך תאי העובר עצמו תקינים (פסיפס). בנוסף, טעות של המעבדה יכולה להוביל לחוסר הפרדה בין תאי האם לעובר ולתוצאות שגויות (זיהום אמהי - MMC). רק פגמים חשודים מסוימים נבדקים, לכן לא ניתן לומר אחרי הבדיקה שהעובר תקין אלא רק כי לא נמצאו הפגמים שנבדקו.
ראו גם

בדיקת מי שפיר
הערות שוליים

↑  בדיקת סיסי שליה, באתר משרד הבריאות
↑  בדיקת סיסי שליה, באתר שיבא תל השומר
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי הלידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007532235405171  GND: 4209076-3 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בית החולים לילדים של פילדלפיה

| --- | --- |

 מאפייני הארגון
 סוג:  בית חולים לילדים
 היסטוריה
 תאריך ייסוד:  1855
 שירותים
 מיטות:  527
 http://www.chop.edu/
 גאוגרפיה
 מיקום:  פילדלפיה, פנסילבניה, ארצות הברית
 קואורדינטות:  39°56′53″N 75°11′38″W﻿ / ﻿39.948°N 75.194°W﻿ / 39.948; -75.194
  (למפת פילדלפיה מוגדלת) בית החולים לילדים של פילדלפיה(למפת פילדלפיה רגילה) בית החולים לילדים של פילדלפיה
 
בית החולים לילדים של פילדלפיה (באנגלית: Children's Hospital of Philadelphia; ידוע גם בכינויו CHOP) הוא בית חולים לילדים הממוקם בפילדלפיה שבמדינת פנסילבניה בארצות הברית. בית החולים נוסד ב-1855 והיה הראשון בארצות הברית שהתמקד ברפואת ילדים בלבד. הוא בין בתי החולים לילדים המובילים בעולם ולאורך שנות קיומו נעשו בו פריצות דרך טיפוליות ומחקריות רבות. בית החולים הוא ישות עצמאית ופועל בשיתוף פעולה עם אוניברסיטת פנסילבניה.
היסטוריה

הרעיון להקמת בית החולים נרקם על ידי דוקטור פרנסיס ווסט לואיס, בהשראת ביקורו בלונדון בבית החולים גרייט אורמונד סטריט, שהוקם ב-1852 והיה בית החולים לילדים הראשון בבריטניה. הוא שכנע את שניים מעמיתיו דוקטור תומאס טי יוסון ודוקטור ריצ'רד אלכסנדר פולרטון פנרוז להצטרף למיזם הקמת בית החולים לילדים הראשון בארצות הברית.
בית החולים נוסד בפילדלפיה ב-1855 והכיל בתחילה 12 מיטות אשפוז ובית מרקחת. לאחר מלחמת האזרחים האמריקנית עבר בית החולים למיקום חדש בעיר והכיל 35 מיטות, ב-1916 עבר פעם נוספת, ב-1922 הוקמה בו לראשונה מעבדת מחקר. ב-1974 עבר למיקומו הנוכחי בגדה המערבית של נהר סקוקל, בסמוך לאוניברסיטת פנסילבניה.
בית החולים מכיל 527 מיטות, פוקדים אותו ואת רשת המרפאות שלו מעל מיליון מטופלים מדי שנה. הוא כולל גם מרכז מחקר מהגדולים ומהמובילים בעולם בתחום רפואת הילדים, מרכז שיקום לילדים ורשת של מעל 50 מרפאות לילדים הפרוסה ברחבי פנסילבניה וניו ג'רזי.
מרבית החוקרים במרכז המחקר של בית החולים הם חברי סגל באוניברסיטת פנסילבניה. בית החולים כולל שש מחלקות אקדמאיות: רפואת ילדים, כירורגיה, הרדמה, טיפול נמרץ, פתולוגיה ופסיכיאטריה. מחלקת רפואת הילדים פועלת בשילוב מלא עם האוניברסיטה וחמש המחלקות הנוספות פועלות בשיתוף פעולה עם המחלקות המקבילות בבית הספר לרפואה של האוניברסיטה.
בית החולים נמנה עם בתי החולים לילדים הטובים בעולם. על פי U.S. News & World Report הוא מדורג בין הראשונים בארצות הברית בכל עשר המומחיות הרפואיות המדורגות על ידי המגזין. נכון ל-2015 הוא ממוקם ראשון בנאונאטולוגיה ובאורתופדיה, שני באורולוגיה, שלישי בטיפול בסרטן, גסטרואנטרולוגיה, נוירולוגיה ונוירוכירורגיה, פולמונולוגיה, רביעי בקרדיולוגיה וניתוחי לב ושישי בנפרולוגיה.
בית החולים היה החלוץ בארצות הברית בתחום הטיפולים הרפואיים לילדים במקרים רבים, בהם: מתן הכשרה מעשית רשמית לרופאי ילדים, הפעלת יחידת טיפול נמרץ לתינוקות, תוכניות טיפול לילדים עם לקות דיבור, אינקובטורים סגורים לתינוקות, שימוש בצנתר בלון לטיפול בבעיות לב, גילוי הגורם למונונוקלאוזיס זיהומי ("מחלת הנשיקה"), חיסונים לחזרת, שעלת, שפעת וRotavirus.
הערות שוליים

↑  בית החולים לילדים של פילדלפיה בדירוג U.S. News & World Report
| --- | --- |
בקרת זהויות :  NLI: 987007604280005171  ISNI: 0000 0001 0680 8770  LCCN: n80040319  NKC: xx0106409  VIAF: 123665383   WorldCat (עם VIAF): 123665383
בית ספר מוניטוריאלי

בית ספר מוניטוריאלי. המורה משגיח מאחור על התלמידים המלמדים את חבריהם.
הדרכת קריאה בבית ספר מוניטוריאלי
בית ספר מוניטוריאלי (Monitorial School) או בית ספר משותף (Mutual School) הוא בית ספר בו המורה מלמד ישירות קבוצה מצומצמת של תלמידים בוגרים והם מלמדים את שאר התלמידים. בית ספר מוניטוריאלי נועד ללמד מספר מרבי של תלמידים על ידי מספר מזערי של מורים. השיטה איפשרה למורה אחד ללמד מאות תלמידים ולעיתים אף יותר מאלף.